דובר הבית הלבן

דובר הבית הלבן (באנגלית: White House Press Secretary, בתרגום מילולי: "מזכיר העיתונות של הבית הלבן") משמש כדובר הממשל מטעם נשיא ארצות הברית. תפקיד זה נחשב בכיר בצוות העובדים של הבית הלבן ודרגתו היא אחת פחות משל חבר קבינט. לרשותו עומד משרד דוברות הבית הלבן

תפקידו העיקרי של דובר הבית הלבן הוא איסוף מידע על הנעשה בצמרת הממשל האמריקני ובתוככי הבית הלבן וכן מידע על הנעשה מסביב לעולם, והצגתו בפני התקשורת באופן מדויק ובתזמון הנכון. המידע כולל תקציר של סדר היום של הנשיא, עם מי נפגש הנשיא באותו יום ועמדת הבית הלבן בנוגע לאירועי היום. דובר הבית הלבן מקיים במשך היום תדריכים לעיתונות, שבדרך כלל משודרים בשידור חי בטלוויזיה, ומשיב לשאלות העיתונאים בתדריכים ובמסיבות עיתונאים. לעיתים היו דוברי הבית הלבן בעלי רקע קודם באמצעי תקשורת השונים. דובר הבית הלבן הוא חלק מסגל משרד הבית הלבן 

מ-20 בינואר 2025 מכהנת קרוליין לוויט כדוברת הבית הלבן, והיא הדוברת הצעירה ביותר שכיהנה בתפקיד.

דוברי הבית הלבן לדורותיהם

#שניםדוברתחת הנשיא11929–1930ג'ורג' אקרסוןהרברט הובר21930–1933טד ג'ולסין31933–1945סטיבן ארליפרנקלין רוזוולט41945ג'ונת'ן דניאלס5הארי טרומן61945–1950צ'ארלי רוס71950סטיבן ארלי81950–1952ג'וזף שורט91952–1953רוג'ר טאבי101953–1961ג'יימס האגרטידווייט אייזנהאואר111961–1964פייר סלינג'רג'ון פ. קנדי12לינדון ג'ונסון131964–1965ג'ורג' רידי141965–1966ביל מויירס151966–1969ג'ורג' כריסטיאן161969–1974רון זיגלרריצ'רד ניקסון171974ג'רלד טרהורסטג'רלד פורד181974–1977רון נסן191977–1981ג'ודי פאוולג'ימי קרטר201981–1989ג'יימס בריידי 1רונלד רייגן211981–1987לארי ספיקס 2221987–1989מארלין פיצווטר 2231989–1993מארלין פיצווטרג'ורג' הרברט ווקר בוש241993–1994די די מאיירס 3ביל קלינטון251993ג'ורג' סטפנופולוס 4261994–1998מייק מקורי271998–2000ג'ו לוקהארט292000–2001ג'ייק סייוורט302001–2003ארי פליישרג'ורג' וו. בוש312003–2006סקוט מקללן322006–2007טוני סנואו332007–2009דנה פרינו342011-2009רוברט גיבסברק אובמה352011–2014ג'יי קרני362014–2017ג'וש ארנסט372017שון ספייסרדונלד טראמפ382017–2019שרה האקבי סנדרס392019–2020סטפני גרישם402020–2021קיילי מקנאני412021–2022ג'ן סאקיג'ו ביידן422022–2025קארין ז'אן-פייר432025–מכהנתקרוליין לוויטדונלד טראמפ1 לא תידרך בפועל את העיתונות לאחר שנפצע בניסיון ההתנקשות ברייגן.2 דובר הבית הלבן בפועל (פעל כסגן הדובר).3 לא תדרכה את העיתונות בזמן שג'ורג' סטפנופולוס היה המנהל התקשורתי.4 דובר הבית הלבן בפועל (פעל כמנהל התקשורתי).

תפקיד הדובר בתרבות הפופולרית
תפקידו של דובר הבית הלבן זכה לחשיפה נרחבת בסדרת הטלוויזיה "הבית הלבן", שם גילמה השחקנית אליסון ג'אני את תפקיד סי.ג'יי קרייג, דוברת הבית הלבן. דמותה של קרייג התבססה בחלקה על די די מאיירס, דוברת הבית הלבן בתקופת נשיאותו של ביל קלינטון.

 ראו גם 

 דובר ראש הממשלה (ישראל)
 דובר הקרמלין

קישורים חיצוניים



הערות שוליים

*
קטגוריה:משרות פוליטיות בארצות הברית
קטגוריה:דוברים אמריקאים
קטגוריה:סגל הבית הלבן
קטגוריה:מנהלי התקשורת בבית הלבן
קטגוריה:הבית הלבן בתקשורת